Raimo Goyarrola

Raimo Ramón Goyarrola Belda (s. 20. heinäkuuta 1969 Bilbao, Espanja) on katolisen kirkon Helsingin hiippakunnan piispa. Paavi Franciscus nimitti Goyarrolan piispaksi 29. syyskuuta 2023. Goyarrola kuuluu Opus Dein personaaliprelatuuriin, johon hän liittyi vuonna 1987.

 Varhainen elämä 
Goyarrola syntyi vuonna 1969 Bilbaossa ja hänet kastettiin nimellä Ramón Goyarrola Belda. Hän on perheensä esikoinen, ja alkoi kiinnostua lääketieteestä 16-vuotiaana äidin sairastuttua syöpään. Äidin kuoltua kaksi vuotta myöhemmin Goyarrola kertoi huomanneensa, että muut perheenjäsenet hakivat häneltä tukea. Tämä puolestaan herätti hänen kiinnostuksensa Opus Dein toimintaan.

Ennen kuin Goyarrola hakeutui papin uralle, hän valmistui lääkäriksi Navarran yliopistosta. Hän työskenteli psykiatrisella osastolla sekä Espanjan asevoimissa aina 25-vuotiaaksi saakka.

 Ura pappina 
Lääkäriksi valmistuttuaan Goyarrola jatkoi filosofisia ja teologisia opintojaan Rooman paavillisessa pyhän ristin yliopistossa ja on valmistunut dogmatiikan tohtoriksi. Goyarrola vihittiin papiksi vuonna 2002.

 Suomessa 
Goyarrola saapui Suomeen vuonna 2006 Opus Dein prelaatin Javier Echevarrían pyynnöstä. Goyarrola toimi piispa Teemu Sipon aikana hiippakunnan yleisvikaarina. Lisäksi Goyarrola on toiminut opiskelijapappina, uskonnonopettajana Helsingin alueella sekä katolisen kirkon edustajana Suomen Ekumeenisessa Neuvostossa. Kun piispa Sippo jäi eläkkeelle vuonna 2019, Helsingin katolinen hiippakunta jäi ilman piispaa aina Goyarrolan piispanvihkimykseen saakka. 

Goyarrolan piispanvihkimys pidettiin 25. marraskuuta 2023 Helsingin Johanneksenkirkossa huolimatta siitä, että kyseessä ei ole katolinen kirkko. Tilaisuuden toimitti ruotsalainen kardinaali Anders Arborelius, ja siihen osallistui 15 piispaa ja 40 muuta pappia.

pienoiskuva|Goyarrolan piispanvaakuna. Motto suomeksi: "Palvele Herraa ilolla".

Goyarrolalla on hyvä suomen kielen taito ja hänellä on Suomen kansalaisuus. Suomeen ihastuttuaan hän alkoi myös käyttää suomenkielistä etunimeä Raimo. Suomea Goyarrola on kertonut oppineensa katsomalla Muumeja Yle Areenasta.

 Ura piispana Suomessa 
Katolisen kirkon Suomessa - Helsingin katolisen hiippakunnan  oltua ilman piispaa lähes 5 vuotta Goyarrola vihittiin piispaksi marraskuussa 2023 . 

Goyarrola korostaa synodaalisuuden, evankelioinnin ja viestinnän merkitystä Suomen kasvavassa katolisessa hiippakunnassa   . Goyarrola osallistuu myös kristillisten kirkkojen ekumeeniseen työhön. 

Goyarrola KC*HS nimitettiin vuonna 2024 Suomen käskynhaltijakunnan suurpriorin tehtävään. Pyhän Haudan ritarikunta  . 

Vuonna 2024 Goyarrola nimitettiin Pohjoismaiden piispainkokouksen pysyvän neuvoston varapuheenjohtajaksi.

Goyarrola on perustanut vuonna 2022 KatSote ry:n (Katolisten sosiaali- ja terveydenhuollon ammattihenkilöiden yhdistys ry - Föreningen för katolska yrkesutbildade personer inom social- och hälsovården rf). Hän on vuodesta 2024 toiminut yhdistyksen pysyvänä kunniapuheenjohtajana. 

Goyarrola on nimitetty hallituksen varapuheenjohtajaksi 2025-2027 Suomen Ekumeeniseen Neuvostoon.

Pyhä istuin on vuonna 2025 nimittänyt Goyarrolan johtamaan katolisen kirkon vuoropuhelua Luterilaisen maailmanliiton kanssa. 

Goyarrola on valittu Suomen Kristillisen Lääkäriseuran (Finlands kristna läkarförbund r.f.) hallituksen jäseneksi kaudelle 2026–2027. 

Goyarrola on vuodesta 2022 Lääketieteen tohtorikoulutettava palliatiivisesta hoidosta Itä-Suomen yliopistossa Kuopiossa . Hän on julkisesti ottanut kantaa eutanasiaan   sekä julkaissut artikkelin palliatiivisesta hoidosta Duodecim-lehdessä  ja käsitellyt aiheita kirjassaan Arvokas kuolema  

 Kantoja 
Goyarrola on sanonut, että eutanasia ei ole koskaan tarpeen. Hän on myös kirjoittanut aiheen tiimoilta Eutanasia-kirjan, joka julkaistiin vuonna 2013.

 Julkaisut 

 Iglesia de Roma y ministerio petrino. Estudio sobre el sujeto del primado (sedes o sedens) en la literatura teológica postconciliar. Dissertationes. Series theologica 8. Roma: Edizioni Università della Santa Croce. 2002. 
 Eutanasia. Muutamia lääketieteellisiä ja eettisiä kysymyksiä. Helsinki: KATT. 2013. 
 Kirjeitä taivaasta – Iloiset salaisuudet. Helsinki: KATT. 2016. 
 Kirjeitä taivaasta II – Valoisat salaisuudet. Helsinki: KATT. 2018. 
 José Miguel Cejas (2018). Mitternachtssonne: Warmer Nordwind. Lebenszeugnisse von Christen in den nordischen Ländern (Cálido viento del norte. Relatos de los disidentes de las ideologías dominantes en Suecia, Noruega, Dinamarca y Finlandia, Islandia, Goenlandia y las Islas Feroe) (Helga Kegel, Janni Büsse, trad.). Kißlegg: fe-Medienverlag. pp. 68-75. 
 Ihmiselämä äidin kohdussa. Helsinki: KATT. 2019. 
 Kirjeitä taivaasta III – Murheelliset salaisuudet. Helsinki: KATT. 2021. 
 Kirjeitä taivaasta IV – Kunniakkaat salaisuudet. Helsinki: KATT. 2022. 
 Jään murtaminen. Helsinki: KATT. 2025. 

 Lähteet 

Luokka:Suomen katolisen kirkon papit
Luokka:Katolinen kirkko Suomessa -kirkon piispat
Luokka:Espanjalaiset papit
Luokka:Vuonna 1969 syntyneet
Luokka:Elävät henkilöt